39歲前無綫失意靚仔小生轉戰直播帶貨 勸戒自己不要發明星夢
現年39歲的蔡淇俊淡出幕前多年,北上發展並轉戰飲食界,近年他又積極經營其社交平台,成為KOL,除了大談當演員的辛酸外,又會分享生活日常及人生道理,吸引不少網民追看,比他的演藝事業和生意搞得更有聲有色。
蔡淇俊最近又拍片,分享道:「我經常跟自己說,不要發明星夢,做人一定要實在,才會活的更開心」。他更以做直播帶貨無骨雞爪,做到被網民戲稱「雞爪癲公」的內地演員朱梓驍為例:「演員接唔到戲嘅時候唔通坐喺度等死咩?近日又刷到個節目,某位老師對朱同學出嚟帶貨嘅行為,非常之不理解,仲話朱同學如果將直播時嘅衝勁帶喺演戲嗰度,將會前途無量。」
蔡淇俊續言:「個個都係(早上)6點上班(夜晚)7點收工㗎啦,人工扣埋房貸車貸,每個月有幾多錢剩呀?我自己都有房貸嘅人,所以我非常贊同同支持,並且理解朱同學出嚟直播。」
蔡淇俊直言非常佩服朱梓驍,做直播成功過做演員,這也證明了一樣東西,就是所有的成功都是講求天時地利人和。他又問網民:「如果畀個機會你可以賺多啲,你去唔去做呀?我冇戲拍咪做其他嘢囉,努力生存,做乜一定要發明星夢啫。」
他再以因在內地劇《狂飆》演活黑道大哥而爆紅的實力派內地男演員張頌文為例:「有幾多個張頌文呀,十年磨一劍,未夠十年,劍都斷咗啦!而家好多藝人生存都好迷茫,因為佢哋仲有一個光環喺度,好多人打份工嘅,而且好多人冇做生意創業嘅思維。所以分分鐘仲慘過普通人,既然明星條路行唔通嘅,咁咪試下其他嘢囉,咁又有咩錯呢!」
而在另一條片,蔡淇俊則自嘲網民常笑他:「開乜嘢執乜嘢」,所以他以後不再碰實體店,「我決定退出實體經濟,專心搞自己嘅電商品牌。今年40啦,想穩穩陣陣做自己嘅品牌,投資少啲,希望賺返啲小錢就夠了。」並帶大家參觀他投資了幾千蚊便搞掂的直播間,揚言會做好他的雞腳、滋補品及花膠粥的直播帶貨生意。